b'\n_START_ARTICLE_\nBi\xc5\xa1\xc4\x87ani\n_START_SECTION_\nGeografski polo\xc5\xbeaj\n_START_PARAGRAPH_\nNaselje je smje\xc5\xa1teno na lijevoj obali rijeke Sane te Ljubijskog potoka i \xc4\x8cemernice te na bre\xc5\xbeuljcima Mataruskog brda. Nadmorska visina dose\xc5\xbee od 135m (Sredice) do 150m (Hegi\xc4\x87i).\n_START_SECTION_\nPovijest\n_START_PARAGRAPH_\nZa vrijeme rata u BiH na ovom podru\xc4\x8dju VRS 20. lipnja 1992. izvr\xc5\xa1ava etni\xc4\x8dko \xc4\x8di\xc5\xa1\xc4\x87enje i masakar nad ve\xc4\x87inskim Bo\xc5\xa1nja\xc4\x8dkom stanovni\xc5\xa1tvom._NEWLINE_Kompletno naselje biva sravnjeno sa zemljom a oko 330 \xc5\xbeitelja gubi svoje \xc5\xbeivote. Povratak na ovo podru\xc4\x8dje zapo\xc4\x8dinje 1999. godine i dosada je obnovljeno oko 70% gra\xc4\x91evinskih objekata.\n_START_SECTION_\nPrirodni resursi\n_START_PARAGRAPH_\nNa podru\xc4\x8dju Bi\xc5\xa1\xc4\x87ana nalaze se nalazi\xc5\xa1ta bijele gline (neki dijelovi nose i ime po tome kao \xc5\xa1to su Bijela zemlja ili Keramika). Nalazi\xc5\xa1ta pitke vode nalaze se u Mataruskom polju kao i nalazi\xc5\xa1ta \xc5\xa1ljunka, pijeska i drugih gra\xc4\x91evinskih materijala._NEWLINE_Na podru\xc4\x8dju Bi\xc5\xa1\xc4\x87ana postoje veoma povoljni uvjeti za razvoj poljoprivredne proizvodnje. Prema analizama iz ove oblasti mogu\xc4\x87 je razvoj za vo\xc4\x87arsko-povrtlarsku i ratarsko-sto\xc4\x8darsku proizvodnju, proizvodnju meda, proizvodnju cvije\xc4\x87a te rasadni\xc4\x8dku proizvodnju u oblasti vo\xc4\x87arstva i povrtlarstva kao i skupljanje \xc5\xa1umskih plodova i ljekovitog bilja.'